LÄHI-ITÄ AIKAJANALLA Amir Tsarfati & Jonathan Hessen
Shalom ja tervetuloa Lähi-itä aikajanalla -sarjan pariin.
Olen Jonathan Hessen. Ja Galileasta Pohjois-Israelista -
seuraamme liittyy Amir Tsarfati. Mitä kuuluu?
Shalom, Jonathan. Hyvää, kiitos. - Mukava kuulla.
Aloitetaan rukouksella. Mennään sitten aiheisiin.
Maailmassa on meneillään monenlaista.
Jumala kuitenkin hallitsee. Pyydetään Häntä mukaan.
Isä, kiitos, että Sinä todella hallitset kaikkea.
Ilmoitat alusta asti, mitä on tuleva, ammoisia aikoja ennen, -
mitä ei vielä ole tapahtunut. Neuvosi pysyy, ja teet kaiken, mitä haluat.
Kiitos, että entisaikain profeetat -
pystyivät Pyhän Hengen voimalla ja viisaudella kirjoittamaan asioista, -
joita nyt tapahtuu tai tapahtuu pian.
Meidän ei tule pelätä tai panikoida, -
vaan luottaa Sinuun, että Sinä hallitset kaikkea.
Johda tätä ohjelmaa ja vedä ihmisiä puoleesi -
Jeshuan, Messiaamme, pelastavaan tuntemiseen.
Suo heidän kokea rauha, joka ylittää ymmärryksen, -
sen varmuuden pohjalta, että Hän hallitsee.
Kiitämme ja siunaamme Sinua. Hänen nimessään, aamen.
Aloitetaan Psalmilla.
Me kaikki tarvitsemme rohkaisua.
Aloitetaan Psalmilla 23.
Aloitan hepreaksi. Jatka sinä englanniksi. - Selvä.
"Daavidin virsi. Herra on minun paimeneni, ei minulta mitään puutu.
Viheriäisille niityille hän vie minut lepäämään; -
virvoittavien vetten tykö hän minut johdattaa.
Hän virvoittaa minun sieluni.
Hän ohjaa minut oikealle tielle nimensä tähden.
Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani; -
sinun vitsasi ja sauvasi minua lohduttavat.
Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen.
Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti."
"Herra on minun paimeneni, ei minulta mitään puutu.
Viheriäisille niityille hän vie minut lepäämään; -
virvoittavien vetten tykö hän minut johdattaa.
Hän virvoittaa minun sieluni.
Hän ohjaa minut oikealle tielle nimensä tähden.
Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani; -
sinun vitsasi ja sauvasi minua lohduttavat.
Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen.
Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti."
Minua puhuttelee aina se, -
että Jumala ohjaa meidät oikealle tielle -
Hänen nimensä tähden, ei meidän.
Kun me toimimme -
Kristuksen seuraajina ja Korkeimman lapsina, -
me teemme sen ja edustamme Häntä maan päällä.
Sanot aina, että olemme Hänen lähettiläitään -
taivaan valtakunnan puolesta.
Siksi kaiken, mitä sanomme ja teemme, kaikki askeleemme, -
teemme valtakunnan puolesta ja taivaallisen Isämme kunniaksi.
On mielenkiintoista, että hepreassa ei sanota "oikea tie", -
vaan "vanhurskauden ympyrä", "ma'agalei tsedek".
Ainoastaan erämaassa ymmärtää, mitä se tarkoittaa.
Daavid kirjoitti tämän erämaassa Herrasta, kansansa paimenesta.
Daavid tunnustaa tässä Jumalan Paimenena.
Kun menee Juudean erämaahan ei kaukana sieltä, missä asut, -
voi nähdä, kuinka lampaat ja vuohet jättävät jälkeensä ympyröitä, -
kun he kulkevat kukkuloilla syömässä.
Jumalan vanhurskaudella ei ole alkua eikä loppua.
Se on kuin ympyrä.
Englannissa puhutaan oikeasta tiestä, -
mutta hepreassa sanotaan: 'ma'agalei tsedek', -
vanhurskauden ympyröistä. Se on kaunista. - Aamen.
Maailmassa tapahtuu tällä hetkellä paljon.
Paljon kiistoja ja kauhua.
Monia sotia ja sanomia sodista.
Luonnonkatastrofeja tapahtuu paljon.
Aiemmin tässä kuussa oli maanjäristys Japanissa.
Siellä annettiin tsunamivaroituksia. Järistyksiä mm. Pohjois-Israelissa.
Ihmiset antavat sijaa turhautumiselle.
Tietysti koronan seuraukset tuntuvat kaikkialla maailmassa, -
vaikkakaan ne eivät ole enää yhtä voimakkaita, -
pääosin tietysti sotien vaikutuksesta, -
niistä tietenkin merkittävimpänä kansainvälisellä tasolla -
on Venäjän ja Ukrainan tilanne.
Se on selvästi osa maailmanlaajuista geopoliittista valtakamppailua.
Heti tammikuussa 2021 -
Kiinan ulkoministeri Wang Yi -
katsoi USA:n ulkoministeri Tony Blinkeniä suoraan silmiin -
ja sanoi, että maat käyvät tasavoimin strategista valtakilpailua.
Kaikki tämä muovaa vähitellen uusia liittoumia -
ja joukkojen uudelleensijoittelua eri puolilla maailmaa.
Jotkin maat ovat ryhmittäytymässä.
Ne ovat ilmoittaneet, etteivät ne enää laita kaikkia munia samaan koriin.
Tästä yhtenä esimerkkinä Egypti.
Jo Obaman hallinnon aikana -
ulkoministeri Sameh Shukri sanoi Egyptin katselevan muualle -
Obaman hallinnon sijaan Venäjälle ja Kiinaan.
Vastaavaa tapahtuu nyt Saudi-Arabiassa -
USA:n kylmän kohtelun seurauksena.
Nyt sekin tähyää itään päin ja tutkii muita horisontteja.
Onko tämä kaikki linjassa Raamatun profetioiden ja Sanan kanssa?
Ehdottomasti.
Olemme tässä ohjelmassa puhuneet paljon siitä, -
että Israeliin tullaan hyökkäämään pohjoisesta, -
tästä Hesekielin sodasta.
Siinä sodassa näemme ilman muuta, -
että hyökkäystä johtaa Roos, jonka uskon olevan Venäjä.
Siinä puhutaan myös siitä, -
että kaikki muut vallat ja maat -
eivät pysäytä sitä vaan ainoastaan protestoivat sitä.
Eli täytyy siis tulla jokin muutos tämän päivän karttaan, -
niin että Venäjä tulee tänne asti hyökätäkseen Israeliin -
ja että esimerkiksi Amerikka ei tee mitään -
muuta kuin protestoi tai asettaa pakotteita ja muuta.
Muistutan myös siitä, mitä Jeesus sanoi opetuslapsille Öljymäellä -
Matt 24:ssä kuvaillessaan lopunaikojen tapahtumia.
Hän sanoi: "Ja te saatte kuulla sotien melskettä ja sanomia sodista; -
katsokaa, ettette peljästy."
Eikö olekin mielenkiintoista? Aloitit juuri sanomalla, -
että monet ovat ahdistuneita ja hermostuneita.
Mutta Jeesus sanoi opetuslapsille, että kun nämä päivät koittavat, -
katsokaa ettette peljästy.
Ymmärtäkää, että tämän täytyy tapahtua.
Me emme tiedä etukäteen, mitä tapahtuu.
Meillä ei ole samaa perspektiiviä kuin Hänellä.
Jumala oli, on ja on tuleva.
Hän tuntee tulevaisuuden ja historian.
Hän jo tiesi, -
kun Hän puhui opetuslapsille, -
että tältä loppu näyttää.
Hän kuvailee tässä sotien lisäksi kulkutauteja ja maanjäristyksiä.
Luetaanko se nopeasti? - Luen Matt. 24:3:sta.
"Ja kun hän istui Öljymäellä, -
tulivat opetuslapset erikseen hänen tykönsä ja sanoivat: -
'Sano meille: milloin se tapahtuu, -
ja mikä on sinun tulemuksesi ja maailman lopun merkki?'"
He siis näkivät Jeesuksen Hänen ensimmäisessä tulemuksessaan.
He kysyivät Häneltä jo silloin aikojen lopusta.
He selvästikin tiesivät, ettei tämä ollut tässä, 2 000 vuotta sitten: -
täytyy tulla jotain vielä suurempaa. He tunsivat profetiat, -
jotka Sakarja, Hesekiel, Jesaja ja Jeremia olivat kirjoittaneet.
"Silloin Jeesus vastasi ja sanoi heille: Katsokaa, ettei kukaan teitä eksytä."
Lopunaikoina on siis paljon eksytystä. Paljon valeuutisia ja disinformaatiota.
Näemme sitä tässäkin sodassa.
"Sillä monta tulee minun nimessäni sanoen: 'Minä olen Kristus', -
ja he eksyttävät monta."
Maailmassa on tilanteita, joissa ihmisiä pidetään messiaina.
Osa väittää olevansakin.
Hän sanoo: "Ja te saatte kuulla sotien melskettä ja sanomia sodista; -
katsokaa, ettette peljästy.
Sillä näin täytyy tapahtua, -
mutta tämä ei ole vielä loppu."
Hän siis sanoo: "Näiden asioiden täytyy tapahtua. Olen nähnyt sen."
"Se ei ole 'ehkä'. Ette voi muuttaa sitä. Niiden täytyy tapahtua."
"Sillä kansa nousee kansaa vastaan ja valtakunta valtakuntaa vastaan".
Kreikassa "kansa" on "etnos".
Sen ei tarvitse olla kaksi taistelevaa maata, -
vaan yhden maan kansat keskenään.
Ja sitten valtakunta valtakuntaa vastaan, kuten supervallat.
Hän jatkaa: "ja nälänhätää". Se kattaa myös virukset, kuten covidin.
"[J]a maanjäristyksiä tulee monin paikoin.
Mutta kaikki tämä on synnytystuskien alkua."
Itse uskon, ettemme ole täällä enää vaivan aikana, -
jota Daniel, Jeremia ja muut kuvaavat.
Mutta olemme täällä näkemässä synnytystuskien alun.
Hän sanoo, että kun näette tämän, katsokaa, ettette peljästy.
Israelille koittavat vaivan ajat.
Raamattu kutsuu sitä Jaakobin ahdistukseksi.
Maailmassa on ahdistus. Sitä kutsutaan vaivan ajaksi.
Voitko selittää myös jakeen 9?
Siinä sanotaan: "Silloin teidät annetaan vaivaan, ja teitä tapetaan, -
ja te joudutte kaikkien kansojen vihattaviksi minun nimeni tähden.
Ja silloin monet lankeavat pois, -
ja he antavat toisensa alttiiksi ja vihaavat toinen toistaan."
Tässä voi ehdottomasti nähdä vainon.
Mutta myös sisältä, ei vain ulkopuolelta.
Näyttää siltä, että Kristus-ruumista revitään.
Kristinusko ei tule olemaan mitään suosittua.
Jos joku väittää, että kristityt tulevat hallitsemaan maailmaa -
ja valmistamaan maailmaa Kristuksen paluuta varten, se ei ole raamatullista.
Tulee tapahtumaan se, mitä jakeessa 9 kuultiin.
"Ja tämä valtakunnan evankeliumi pitää saarnattaman -
kaikessa maailmassa, todistukseksi kaikille kansoille; -
ja sitten tulee loppu."
Sitten Hän alkaa kuvata, mitä Israelille tapahtuu vaivan aikana.
Sitten Hän kuvaa, mitä seurakunnalle tapahtuu ennen sitä.
On hyvin mielenkiintoista, että kaikissa näissä asioissa -
Jeesus kertoo meille: "Älkää peljätkö".
Ja Hän kertoo meille, että se on vasta synnytystuskien alkua.
On kuin synnytystuskat olisivat jo päällä, -
mutta se ei vielä ole synnytys -
sille, että Jumala tuomitsee maailman. Se ei ole vielä sitä.
Näemme synnytystuskat. Tunnemme synnytystuskat.
Mutta kun tietää, että Hän hakee meidät pois, -
ennen kuin Hän tuomitsee maailman, -
ja kun tietää, mitä maailmalle ja meille tapahtuu, silloin ei pelkää.
Silloin pelottaa, jos sotkee ja sekoittaa asiat -
ja irrottaa asiat yhteydestään.
Esimerkiksi koronasta ei puhu enää kukaan.
Siitä jauhettiin kaksi vuotta, että tämä on vaivan aika -
ja rokote on pedon merkki. Kaikki irrotettiin asiayhteydestä.
Ja nyt jauhetaan seuraavasta asiasta. Hän sanoo: "Älkää peljätkö."
"Tämän täytyy tapahtua. Tiedän, että ne tapahtuvat. Olen nähnyt sen."
Jumala viisaudessaan ajan yläpuolella näkee kaiken.
Hyvä ystäväni pastori Chuck Smith sanoi, -
että olemme kuin katsojia paraatissa, mutta istumme tien vieressä.
Näemme paraatikärryjen tulevan yksi kerrallaan.
Jumala näkee yläpuolelta koko paraatin.
Hän näkee, alun ja lopun. Me ihmiset näemme pätkän kerrallaan.
Voimme nähdä tässä, että tämän pitää tapahtua, -
mutta se ei ole loppu.
Se on vasta synnytystuskien alkua. Meitä käsketään olla pelkäämättä.
Amir, 1. Tim. 2:1―4.
Kristus-ruumis näyttää tällä hetkellä olevan ylipolitisoitunut.
Näyttää, että meidän pitää muistaa tarve, -
vaikka halveksuisimme sitä, mitä johtajamme tekevät, -
olisimme turhautuneita emmekä ymmärtäisi -
suurta osaa päätöksenteosta -
konfliktien aikana -
ja myös rauhan aikana.
Meidän pitää muistaa, mitä 1. Tim. 2:1―4:ssä sanotaan: -
"Minä kehoitan siis ennen kaikkea anomaan, rukoilemaan, -
pitämään esirukouksia ja kiittämään kaikkien ihmisten puolesta, -
kuningasten ja kaiken esivallan puolesta, -
että saisimme viettää rauhallista ja hiljaista elämää -
kaikessa jumalisuudessa ja kunniallisuudessa.
Sillä se on hyvää ja otollista Jumalalle, meidän vapahtajallemme, -
joka tahtoo, että kaikki ihmiset pelastuisivat -
ja tulisivat tuntemaan totuuden." - Aamen. Näetkö Jumalan sydämen?
Vertaa sitä ihmiskunnan todellisuuteen. Jumala tahtoo, -
että kaikki pelastuisivat ja että eläisimme rauhassa.
Mutta ihmiset yrittävät aina sotia. On sanomia sodista.
Hän tietää, että se tapahtuu.
Keikumme maailman taipumuksen ja Jumalan tahdon välillä, -
ja meidän pitää valita, haluammeko tehdä, mitä Jumala tahtoo, -
vai haluammeko mennä mukaan siihen, mitä maailma tekee.
Kahden vuoden aikana liian moni kristitty on mennyt mukaan siihen, -
mitä maailma haluaa heidän protestoivan ja vastustavan, -
eikä tee, mitä Jumalan Sana käskee.
Tämä hieno raamatunpaikka kertoo, ettei Jumala halua sotaa -
ja verenvuotoa. Hän ei tahdo, että ihmiset menevät helvettiin.
Hän tahtoo, että kaikki pelastuisivat -
ja tulisivat tuntemaan totuuden.
Totuus vapauttaa.
Totuus antaa rauhan, joka ylittää ymmärryksen.
Totuus antaa sanomattoman ilon.
Totuus antaa ihmeellisiä asioita, elämän ja yltäkylläisyyden.
Maailma tarjoaa vain kuolemaa, sotaa -
ja kaikkia synnin ja kapinan sivutuotteita.
Meitä tämän päivän uskovia vedetään tekemään, mitä Jumala käskee -
ja toisaalta mihin maailma meitä vetää.
Kypsä kristitty pyrkii aina rauhaan, ei sotaan.
En tarkoita, että jos joku tulee tappamaan, pitää sanoa: "Tapa vain."
Tarkoitan, että ei pidä lähteä sotiin, jotka eivät ole meidän.
Merkittävämpää kuin mikään muu -
on jakaa totuuden evankeliumia, -
jotta ihmiset pelastuisivat -
ja löytäisivät rauhan kaoottisessa maailmassa.
Maailma on 2,5 aikana menettänyt järkensä.
Voimme kaikki nähdä sen.
Mutta Jumalan Sana on sama eilen, tänään ja iäti.
Se on ainoa asia, joka ainakin minulle voi antaa rauhan, -
vakautta ja toivoa tässä maailmassa.
Jumalan Sana ja lupaukset.
Niitä eivät voi antaa Israelin, USA:n, Euroopan tai Venäjän johtajat.
Ei kukaan, eivät armeijat, parlamentit tai hallitukset.
Ne kaikki tuottavat meille pettymyksen.
Jumalan Sana ei koskaan. Hän on sama eilen, tänään ja iäti.
Hänen lupauksensa ovat 'niin' ja 'aamen'.
Ei unohdeta Jes. 9:6―7:ää.
"Sillä lapsi on meille syntynyt, poika on meille annettu, -
jonka hartioilla on herraus, -
ja hänen nimensä on: Ihmeellinen neuvonantaja, Väkevä Jumala, -
Iankaikkinen isä, Rauhanruhtinas.
Herraus on oleva suuri ja rauha loppumaton Daavidin valtaistuimella -
ja hänen valtakunnallansa; se perustetaan ja vahvistetaan -
tuomiolla ja vanhurskaudella nyt ja iankaikkisesti.
Herran Sebaotin kiivaus on sen tekevä." Kiitos Jumalalle.
Tämä pätkä kuvaa Jeesuksen ensimmäistä ja toista tulemusta.
Hän tuli lapsena, poikana, joka meille annettiin.
Mutta kun Hän palaa hallitsemaan, -
"herraus on oleva suuri ja rauha loppumaton".
Ensimmäinen tulemus oli se, kun Jeesus syntyi lapseksi.
Toinen tulemus on Jeesuksen herruus maan päällä ja tuhatvuotinen rauha.
Me olemme näiden kahden tapahtuman välisessä ajassa.
Tämä on se lupaus: jos olet Hänen yhteydessään, -
sinulla on rauha paitsi Pyhän Hengen antamana -
mutta myös kirjaimellisesti tässä maailmassa -
kun Hän hallitsee. Mistä?
Daavidin valtaistuimelta -
Jerusalemissa Israelissa. Ei missään muualla. Hän hallitsee fyysisesti.
Jos haluaa olla osa sitä valtakuntaa, pitää ensin valita Hänet nyt.
Pitää seurata Häntä, valita Hänet ja antaa elämänsä Hänelle nyt.
Se on voitto joka tapauksessa. Saa ymmärryksen ylittävän rauhan nyt -
ja saa osan kauniista, katoamattomasta valtakunnasta -
Daavidin valtaistuimelta toisessa tulemuksessa.
Aamen. Aiemmin tässä kuussa olin yhdessä ohjelmistamme.
Taisi olla Uutisankkurit sanan ääressä. Jair kysyi minulta -
tietyistä idän ja lännen välisten ajankohtaistapahtumien kulmista.
Nythän on muodostumassa kaksinapainen järjestelmä.
Tai ainakin Venäjä ja Kiina ovat edistämässä sitä.
Geopolitiikka on maailmanlaajuinen aktiivinen rintama.
Siinä on toki useita rintamia.
Se on kuin moniulotteista šakkia, -
jota nämä kaksi maailmanjärjestystä pelaavat.
Kun katson länttä, iso osa päätöksenteosta -
kuluneen vuoden aikana -
aina Venäjän ja Ukrainan konfliktiin -
ja muuallekin -
on juontunut pitkälti siitä, -
että puuttuu tahto uhrautua.
Kyvyttömyys tunnustaa uhrautumisen tarve, -
jotta saadaan todellinen vapaus -
ja todelliset perustukset, -
jotka ovat synnyttäneet demokratian ja siihen liittyvät arvot.
Niiden tilalle on tullut wokeness ja cancel-kulttuuri.
Ne eivät pysty enää samaistumaan sellaisiin uhrauksiin, -
joita ovat tehneet aiemmat sukupolvet, -
isovanhempamme ja vanhempamme, -
tai osa meistä meidän aikanamme.
Kun asiaa tarkastelee, -
kyvyttömyys samaistua sanaan 'uhraus' -
on tärkeimpiä syitä -
minun käsitykseni mukaan -
sille, miksi ihmiset hylkäävät Kristuksen.
Mitä on Kristus ilman uhrausta -
ja ilman ymmärrystä, miten tärkeä -
on se yksi ainoa teko, kun Jumala uhrasi Poikansa -
rakkaudesta maailmaa kohtaan, -
jotta ihmiset voisivat pelastua Hänen ainoan Poikansa kautta.
Tilanne on tietenkin hyvin surullinen.
Se on yhtä paljon hengellinen kuin fyysinen. Ne nivoutuvat yhteen.
Meillä on vielä parisen minuuttia.
Mihin meidän tulisi keskittyä? Miten rukoilla tilanteen puolesta -
ja myös vaikuttaa?
Ensinnäkin, kuten luimme 1. Tim. 2:sta, -
meidän pitää varmistaa, että asiamme ovat -
Raamatun eikä maailman mukaisessa tärkeysjärjestyksessä.
Toisin sanoen tehtävämme ei ole lähteä taisteluihin, -
jotka eivät ole meidän.
Tehtävämme on julistaa evankeliumia kuuluvasti ja selvästi, -
jota mahdollisimman moni pelastuisi. Meidän on tehtävä työtä siihen asti, -
kun Hän tulee takaisin. Pitää muistaa, että maailma tarkkailee meitä.
Jeesus sanoo: "Älkää pelätkö" siksi, että kaikki muut pelkäävät.
Meidät voi tietää Hänen opetuslapsikseen -
ensinnäkin keskinäisestä rakkaudesta -
ja toiseksi rauhasta, joka ylittää ymmärryksen.
Hän sanoi, että se on rauhaa, jota maailma ei anna.
Hän ei anna rauhaa, jonka maailma antaa, vaan oman rauhansa.
Tahdon uskovien ymmärtävän, ettemme ole kuulleet viimeistä sanaa.
Se, mitä nyt näemme, on vasta murheiden ja synnytystuskien alkua.
Tahdon, että ihmiset pitävät kiinni Jumalan lupauksista.
Nämä asiat on kerrottu ennalta. Ja keskitytään Isän hommiin.
Aamen. Tämä on tosi rohkaisevaa. Jumala hallitsee -
kaikessa tässä monimutkaisessa tämänhetkisessä tilanteessa.
Kiitos, että annoit aikaasi tänään -
ja jaoit meille jälleen kerran viisauttasi -
ja ymmärrystäsi Jumalan suunnitelmista ja Jumalan Sanasta.
Nähdään taas pian.
Kiitos myös katsojille seurasta tänään.
Rukoilkaa tilanteen ja eri haasteiden puolesta.
Ota yhteyttä niihin, jotka ovat levottomia. Rohkaise heitä.
Osoita ympärillesi Kristuksen rakkautta kauttasi.
Ja rukoile rauhaa Jerusalemille ja pelastusta Israelille.
Jumalan siunausta. Ensi kertaan! Shalom.
Suomennos: Marianne Tenetz